**ΣΕΜΙΝΑΡΙΟ ΜΕ ΤΙΤΛΟ: ‘ΠΝΕΥΜΑΤΙΚΗ ΑΝΑΠΤΥΞΗ ΠΑΙΔΙΩΝ ΚΑΙ ΕΦΗΒΩΝ**

**ΩΣ ΜΕΣΟ ΠΡΟΛΗΨΗΣ’**

**ΑΠΕΥΘΥΝΕΤΑΙ ΠΡΟΣ ΕΚΠΑΙΔΕΥΤΙΚΟΥΥΣ (ΟΧΙ ΜΑΘΗΤΕΣ)**

**ΣΚΟΠΟΣ:**

Η προτεινόμενη σειρά σεμιναρίων, στόχο έχει να ευαισθητοποιήσει τους εκπαιδευτικούς στον τομέα της Πνευματικότητας παιδιών και εφήβων, μια παραμελημένη πτυχή της ανθρώπινης ανάπτυξης και να τους βοηθήσει να επινοήσουν κι εφαρμόσουν τρόπους καλλιέργειας της στα παιδιά μέσα από καθημερινές δραστηριότητες. Απώτερος σκοπός η ολόπλευρη ανάπτυξη του παιδιού στην πράξη, η καλλιέργεια ανθρωπιστικών αξιών και η προαγωγή της ψυχικής υγείας των νέων ως μέσο πρόληψης της αρνητικής συμπεριφοράς. To πρόγραμμα αυτό αποτελεί μια εναλλακτική και πρωτοποριακή προσέγγιση στην διαχείριση θυμού, στην αντιμετώπιση της επιθετικής συμπεριφοράς των μαθητών, της απόρριψης από την ομάδα, του άγχους, της κατάθλιψης, του σχολικού εκφοβισμού, της "θυματοποίησης" και της μοναξιάς που πολλοί μαθητές βιώνουν τόσο μέσα στο σχολικό περιβάλλον, αλλά και εκτός.

**ΣΤΟΧΟΙ:**

**Το πρόγραμμα αυτό σκοπό έχει:**

. Να ευαισθητοποιήσει τους εκπαιδευτικούς στον τομέα της Πνευματικότητας παιδιών και εφήβων ως μέρος της ολόπλευρης ανάπτυξής τους.

. Να ενθαρρύνει και να βοηθήσει τους εκπαιδευτικούς να εντάξουν στα μαθήματά τους δραστηριότητες που να προωθούν την πνευματικότητα των παιδιών.

. Να εξοπλίσει τους εκπαιδευτικούς με ένα φάσμα εναλλακτικών δραστηριοτήτων και εργαλείων για τη διαχείριση του θυμού, την αντιμετώπιση της επιθετικής συμπεριφοράς, της απόρριψη από την ομάδα, καθώς και τη διαχείριση του άγχους, της κατάθλιψης, του σχολικού εκφοβισμού.

. Να βοηθήσει τους εκπαιδευτικούς να εφαρμόσουν δράσεις που προωθούν και καλλιεργούν πανανθρώπινες αξίες, όπως ο αλτρουισμός, η συγχώρεση, η ενσυναίσθηση η επικοινωνία.

**1η & 2η Συνάντηση – Η Έννοια και Ανάπτυξη της Πνευματικότητας**

**Δρ Ελεονώρα Παπαλεοντίου - Λουκά**

* + Η έννοια της Πνευματικότητας
  + Το δικαίωμα στην πνευματικότητα
  + Έχουν τα παιδιά πνευματικές εμπειρίες;
  + Η Πνευματικότητα ως μέρος της ολόπλευρης ανάπτυξης παιδιών & εφήβων
  + Στάδια Πνευματικής Ανάπτυξης
  + Παραδείγματα πνευματικών εμπειριών που μπορούν να βιώνουν παιδιά / έφηβοι
  + Παραδείγματα δραστηριοτήτων που μπορούν να εφαρμόσουν οι εκπαιδευτικοί (ή/και γονείς) για προαγωγή της πνευματικότητας σε παιδιά / εφήβους

(Βιωματικά Εργαστήρια)

**3η Συνάντηση: Η έννοια, η αξία κι η αγωγή στη Συγχωρητικότητα**

**Δρ Πέλη Γαλίτη**

**4η Συνάντηση: Η σημασία και η αξία του Αλτρουισμού στην Αγωγή των Παιδιών**

**Βοηθώντας τα Παιδιά να αντιμετωπίσουν το πένθος και την απώλεια**

**Δρ Μαρία Ηρακλέους και Εύη Ισαάκ (Μ.Α.)**

**5η Συνάντηση: Αναζητώντας το νόημα και τις προσωπικές αξίες σε παιδιά και εφήβους**

**Δρ Βασιλική Χριστοδούλου**

**6η Συνάντηση: Δεξιότητες Αποτελεσματικής Επικοινωνίας**

**Δρ Ελεονώρα Παπαλεοντίου - Λουκά**